open-index/open-wikipedia-markdown huggingface dataset:
ילדי איננו ילד עוד

"**ילדי איננו ילד עוד**" הוא שיר שהוקלט על ידי הזמרת הישראלית חוה אלברשטיין.

השיר בביצוע אלברשטיין השתתף בפסטיבל הזמר והפזמון 1970 ולא הגיע לאחד משלושת המקומות הראשונים. מאחר שהאמנים שהופיעו בפסטיבל היו חתומים בחברות תקליטים שונות, יצאו שני תקליטים שונים לפסטיבל, האחד בחברת CBS והאחר בחברת הד ארצי. בתקליט בהוצאת CBS הופיע השיר בביצועה של חוה אלברשטיין, שהייתה חתומה בחברה, ובתקליט של הד ארצי הופיע השיר בביצוע אילנית.

בשנת 1970 הוציאה חברת התקליטים CBS ישראל את השיר לאור כרצועה ה-11 באלבומה העשירי של אלברשטיין, "משירי ארץ אהבתי".

## רקע וכתיבה
"ילדי איננו ילד עוד" נכתב על ידי יוסי גמזו, והולחן על ידי חיים ברקני. השיר מבטא את השינוי והאובדן שהמלחמה מביאה לנפשו של הלוחם הצעיר, ואת הכאב שחווה אימו כשהיא מבחינה בשינוי הרגשי שעבר בנה. המילים מתארות את תהליך ההתבגרות הכפויה שעבר בנה, שחזר הביתה ממאבקים ומלחצים מלא חוויות של קרב ומראות של סבל. כל אלו חרכו את ילדותו והותירו אותו מרוחק, כבד ורציני.

דרך תיאור עיניו הכחולות המבטאות עדינות ותום ילדות, נשקפים השינויים שחווה, ותחושת האובדן מועצמת עוד יותר על ידי חוסר האפשרות להחזיר את הזמן אחורה. על-אף שעדיין נותרו בו סממנים חיצוניים של אותו ילד שהיא גידלה, עיניו והבעותיו משקפות את הסבל וקשיי המלחמה שעבר.

במרוצת השנים הוקלטו לשיר כמה גרסאות כיסוי, כשהמוכרות מביניהן הוקלטו על ידי אילנית, בן ארצי וביצוע מסדרת הטלוויזיה "דני הוליווד".

## הערות שוליים

קטגוריה:שירי חוה אלברשטיין
קטגוריה:שירי אילנית
קטגוריה:שירי בן ארצי
קטגוריה:שירים בעברית
קטגוריה:שירים שנכתבו על ידי יוסי גמזו
קטגוריה:שירים שהולחנו על ידי חיים ברקני
קטגוריה:שירים על ילדים
קטגוריה:שירים על פוסט טראומה
ברקליום(III) ברומיד

**ברקליום ברומיד** הוא ברומיד של ברקליום. נוסחתו הכימית BkBr3.
## מבנה
בטמפרטורות נמוכות לברקליום ברומיד מבנה אורתורומבי הדומה לזה של PuBr3, עם פרמטרי סריג של:
* a = 403 pm
* b = 1271 pm
* c = 912 pm.
בטמפרטורה גבוהה, לברקליום ברומיד מבנה מונוקליני הדומה למבנה של AlCl3 עם פרמטרי סריג:
* a = 723 pm
* b = 1253 pm
* c = 683 pm * β = 110.6°.

## הערות שוליים

## לקריאה נוספת
* 

קטגוריה:תרכובות
הטוב הרע ועודיה

"**הטוב הרע ועודיה**" הוא סינגל שהוקלט על ידי הזמרת הישראלית אודיה בהשתתפות הראפרים איזי וליעד מאיר. את השיר הוציאה ב-7 בספטמבר 2024 לאור חברת התקליטים הליקון ארומה מיוזיק, כסינגל מתוך אלבומה השלישי של אודיה, "ילדה של אמונה".

## רקע וכתיבה
"הטוב הרע ועודיה" נכתב על ידי שלושת המבצעים, ירדן פלג ונתי אבידן. פלג השתתף גם בהלחנת השיר, והפיק אותו מוזיקלית. השיר מציג מערכת יחסים רומנטית מורכבת, המורכבת מהשקפת עולמות שונים של הדמויות השונות. חלקו של איזי (הטוב) מדגיש את הצד הרומנטי והאופטימי של הקשר, שבו הוא רואה את בת הזוג שלו כאידיאלית, ומקנה לה תשומת לב רבה. הוא מבטא רגשות חיוביים, כמו אהבה והתלהבות, ומדגיש את ההשקעה שלו בקשר – לקנות פרחים, להביא יין ולהכין פעילויות משותפות.

אולם בבתיהם של אודיה וליעד מאיר, ישנה תחושת בלבול וחוסר ודאות. אודיה (עודיה) חשה כי מחד היא נרגשת מהקשר ומתחילת האהבה, אך מאידך יש לה ספקות לגבי כנותו של בן הזוג. מאיר (הרע) מייצג את הצד השולי והמסוכן של הקשר; הוא שואל שאלות מעוררות תהיות, מדגיש את חוסר ההבנה של מהות הקשר, וכך מוסיף ממד של מורכבות למערכת היחסים, שמביאה לתחושת חוסר נחת.

## הצלחה מסחרית
"הטוב הרע ועודיה" זכה להצלחה רבה ברחבי ישראל. במצעד "העשירייה" הגיע בשיאו למקום השמיני, ואילו בהיטליסט דורג במקום העשירי.

## מיקומי שיא

## הערות שוליים

קטגוריה:שירי אודיה
קטגוריה:שירי איזי
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי איזי
קטגוריה:שירים שנכתבו על ידי ג'ורדי
קטגוריה:שירים שהולחנו על ידי אודיה
קטגוריה:שירים שהולחנו על ידי ג'ורדי
קטגוריה:שירים שהופקו על ידי ג'ורדי
קטגוריה:סינגלים בהוצאת הליקון ארומה מיוזיק
The Pros and Cons of Hitch Hiking Tour

**The Pros and Cons of Hitch Hiking Tour** היה סיבוב ההופעות הראשון של מוזיקאי הרוק המתקדם הבריטי רוג'ר ווטרס, אשר החל באצטדיון הקרח יוהנסשוב, סטוקהולם, שוודיה ב-16 ביוני 1984, והסתיים במרכז האזרחי של לייקלנד, לייקלנד, ארצות הברית ב-14 באפריל 1985. סיבוב זה נועד לתמוך באלבום הבכורה שלו, *The Pros and Cons of Hitch Hiking*.

## רשימת שירים
רשימה זו מתייחסת להופעתו של ווטרס במרכז האזרחי של לייקלנד, לייקלנד, ארצות הברית ב-14 באפריל 1985, וזו אינה מייצגת בהכרח הופעות אחרות שהתקיימו במסגרת סיבוב זה.

## הופעות

## שירים מתוך סיבוב ההופעות
רשימה זו מייצגת את כל ההופעות שהתקיימו בסיבוב זה, מלבד הופעה 8.

### שירי רוג'ר ווטרס

### שירים נוספים

## משתתפים
* רוג'ר ווטרס – זמרה, בס, גיטרת קצב
* אריק קלפטון – גיטרה מובילה, קולות רקע
* טים רנוויק – גיטרת קצב, בס
* כריס סטיינטון – אורגן האמונד, בס
* אנדי ניומארק – תופים, כלי הקשה
* מייקל קיימן – קלידים
* מל קולינס – סקסופון
* דורין צ'נטר – קולות רקע
* קייטי קיסון – קולות רקע

## הערות שוליים

קטגוריה:סיבובי הופעות מ-1984
קטגוריה:סיבובי הופעות מ-1985
קטגוריה:סיבובי הופעות של רוג'ר ווטרס
קטגוריה:סיבובי הופעות באירופה
קטגוריה:סיבובי הופעות באמריקה הצפונית
קטגוריה:סיבובי הופעות בגרמניה המערבית
קטגוריה:סיבובי הופעות בארצות הברית
קטגוריה:סיבובי הופעות בהולנד
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה
קטגוריה:סיבובי הופעות בשוודיה
קטגוריה:סיבובי הופעות בשווייץ
שבע (שיר)

"**שבע**" הוא סינגל שהקליטה הזמרת הישראלית חוה אלברשטיין. הוא ראה אור בדצמבר 1972 כסינגל מסחרי מתוך אלבומה ה-11 של אלברשטיין, "לאט, לאט, לאט...".

## רקע וכתיבה
"שבע" נכתב והולחן על ידי נורית זרחי ודני עמיהוד בהתאמה. השיר מתאר את חוויותיו של גדי שחור, שהיה חביב על רחל אמנו. הקשר בין הגדי לרחל מצטייר כאינטימי ומלא חום, כשהיא מעניקה לו אוכל ומגע, דבר שמדגיש את הקשר העמוק בין בני אדם לבעלי חיים. השימוש בביטוי "שבע השנים" רומז למשמעות העמוקה של האהבה והמסירות שמעניקים קשרים כאלה.

כשהגדי מדבר על התקופה הזו, יש תחושת נוסטלגיה שמספקת למאזין תחושה של תמימות ואידיליה. השיר עוסק בקשר בין אהבה ללא תנאים לבין התמדה וביטחון, כאשר החיבור בין הגדי לרחל הוא דוגמה לאהבה שמחזקת וממלאה את החיים.

## הצלחה מסחרית
ב-18 בדצמבר 1972 הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-18. ב-5 בפברואר 1973 עלה למקום השישי ורשם את שיאו בדירוג. לאחר תשעה שבועות צעידה רצופה יצא ב-26 בפברואר מטבלת המצעד.

## מיקומי שיא

## הערות שוליים

קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי נורית זרחי
קטגוריה:שירים שהולחנו על ידי דני עמיהוד
קטגוריה:שירים על זמן
קטגוריה:שירים על יונקים
קטגוריה:גדי בתרבות
קטגוריה:שירים המבוססים על התנ"ך
קטגוריה:רחל
קטגוריה:סינגלים בהוצאת CBS ישראל
הישרדות באש ובמים

**הישרדות באש ובמים** היא העונה השלוש עשרה של תוכנית המציאות הישראלית "הישרדות". צילומי העונה התקיימו בקבוצת איי פלאוואן, שבפיליפינים וצולמה במהלך חודשי אפריל–יוני 2024. העונה עלתה לשידור ב-23 בנובמבר באותה שנה ברשת 13, כאשר פרק הגמר שודר בשידור חי ב-5 באפריל 2025. את העונה הנחה גיא זו-ארץ והזוכה הוא ניצן ירושלמי.

בעונה זו, כל אחד מהמתמודדים לוהק ביחד עם בן או בת משפחה מדרגה ראשונה.

## מאפיינים ייחודיים
* **ליהוק** – בעונה זו, בפעם הראשונה בגרסה הישראלית של הזיכיון, לוהקו עשרה צמדי בני משפחה מדרגה ראשונה, בעוד שכל אחד מבני המשפחה מתמודד בכוחות עצמו.
* **יום האפס** – כשהגיעו לאי, כל זוג ירד מסירתו באזור אחר, שם העבירו את הלילה הראשון בבידוד משאר הזוגות.
* **חלוקת השבטים** – תחילה, הזוגות התחלקו לחמישה דו-קרבים, בהם למנצחים הייתה את הזכות לבחור לאיזה שבט ילכו - האדום (עם פריטי המותרות) או הכחול (ללא פריטים בכלל), בעוד שהמפסידים הלכו לשבט המתחרה של המנצחים שלהם, ובכך נוצרו השבטים המקוריים של העונה.
* **ההדחה הראשונה** – בהדחה הראשונה של העונה, לראשונה בתולדות התוכנית, ההדחה הראשונה התקיימה בזוגות, כלומר כל זוג הצביע לזוג אחר ובכך זו הייתה הדחה כפולה.
* **מטבעות** – בתחילת המשחק, ניתן לכל שורד מטבע; מטבעות נוספים היה ניתן להשיג במהלך המשחק, בעוד שגם בהדחות המודח יוכל להעניק מטבע לשורד שעדיין נמצא במשחק. המטבעות שימשו גם במכירה הפומבית, בה התקיימה "מכירת פרימיום", מכירה באמצעות המטבעות בלבד. המטבעות שימשו גם במשימת החזרה למשחק שבה כל מתמודד בתלת קרב קיבל חלקים לפאזל לפי מספר המטבעות שהיו לו.
* **אי הגורל** – לאי הגורל יגיעו המודחים הטריים, שם יוכלו לבחור אם להמשיך לשרוד לבדם עם הזדמנות לחזור למשחק, או לפרוש מהמשחק באופן סופי. במהלך השהות באי הגורל, המודחים השתתפו באתגרים שונים בהם יכלו להשיג מטבעות.
** **תלת קרב אי הגורל** – בתלת קרב אי הגורל, שני חברי אי הגורל שניצחו באתגר יבחרו מתמודד שעדיין במשחק להתחרות נגדו בתלת קרב. אם המתמודד שעדיין במשחק מנצח בקרב, יקבל "כוח גדול"; אם חבר אי הגורל ינצח בקרב, יקבל ארבעה מטבעות נוספים.
* ** בקתת הקלאפיטן** – לבקתת הקלאפיטן ישלחו שני שורדים או שורד אחד מכל שבט, שם ינהלו משא ומתן על צ'ופר או כוח כלשהם (משתנה כל פעם). החל משלב פיצול הזוגות, השבט המנצח במשימת הפרס זכה גם בזכות לבחור מי הצמד שישלח לבקתה, כלומר אך ורק שורדים שהצמדים שלהם עדיין במשחק יכלו ללכת לבקתת הקלאפיטן.
** **משולש הגורלות** – באיחוד, במקום בקתת הקלאפיטן, שלושת השורדים הנבחרים נשלחו לבקתה בה כל אחד קיבל אפשרות לבחור בין דו-קרב (ראו דו-קרב על קול בכד), יתרון וסימן שאלה. כל אחד בתורו העביר את הכוח שלו לשורד אחר בבקתה, עד התור האחרון בו כל אחד קיבל את הכוח איתו סיים בסוף הדיון.
* **דו-קרב על קול בכד** – השורד שקיבל את כוח ה"דו-קרב" במשולש המזלות יכל לבחור שורד אחר איתו יתחרה בדו-קרב (אם השורד שקיבל את כוח ה"דו-קרב" זכה במשימת החסינות, היה יכול לבחור את שני המתחרים בדו-קרב). למפסיד בדו-קרב, יחכה קול בכד מועצת השבט.

## מתמודדים
עונה זו כוללת 20 מתמודדים חדשים, מחולקים לשני שבטים – **סאיומאי** (השבט האדום שמסמל אל קדום פיליפיני) ו**קללגאן** (השבט הכחול שמסמל אנשי רוח ונשמה), בעוד שכל צמד פוצל לשבט אחר (החל מההדחה הראשונה). הגיעו 11 מתמודדים לשבט המאוחד – **לימוקון** (השבט הוורוד שמסמל ציפור קדושה בתרבות הפיליפינית).

## סיכום עונה

## טבלת הצבעות

## מדרוג

## קישורים חיצוניים
* 

## הערות שוליים

13
לי דניאלס

**לי דניאלס** (באנגלית: **Lee Louis Daniels**; נולד ב-24 בדצמבר 1959) הוא במאי, מפיק סרטים ושחקן אמריקאי. סרטו פרשס היה מועמד לקבלת 6 פרסי אוסקר.
## קריירה
קלי דניאלס נולד בפילדלפיה. אחרי סיום לימודי בית ספר הוא למד באוניברסיטה במיזורי. בהמשך הוא עבר להוליווד.

סרטו "מונסטר בול" משנת 2001 זכה להצלחה. האלי ברי זכתה בפרס אוסקר על משחקה בסרט.

בשנת 2006 דניאלס ביים Shadowboxer שהוצג בפסטיבל הסרטים הבין-לאומי בטורונטו ופסטיבל הסרטים הבין-לאומי סן סבסטיאן.

בשנת 2009 הוא סיים עבודה על סרטו "פרשס" שהיה מועמד לקבלת פרסי אוסקר וזכה להצלחה מסחרית.

בשנת 2015 החלה הקרנה של סדרת טלוויזיה "אימפריה". נכון לשנת 2024 עבוד 6 שעונות עם 102 פרקים. סדרה זו כמו בסדרות טלווייזה נוספות שהוא ביים דניאלס היה גם שותף לכתיבת תסריט.

בשנת 2016 דניאלס זכה בכוכב בשדרת הכוכבים של הוליווד.

בשנת 2020 דליאלס סיים עבודה על סרט "קאובוי של אספלט".

בשנת 2021 ביים את "ממשלת ארצות הברית נגד בילי הולידיי".

בשנת 2022 דוחח שדניאלס יהיה במאי של סדרת טלוויזיה על סמי דייוויס עם אלייז'ה קלי בתפקיד ראשי.

בשנת 2023 הוא הביא לברודוואי מחזה של ג'ורדן אי. קופר שזכה בפרס אובי והיה מועמד לפרסים נוספים.

לי דניאלס מתגורר במנהטן והוא חלק של קהילת להט"ב.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:מפיקים אמריקאים
קטגוריה:תסריטאים אמריקאים
קטגוריה:בלוגרים אמריקאים
קטגוריה:זוכי פרס סאנדנס
קטגוריה:להט"בים אמריקאים
קטגוריה:אמריקאים שנולדו ב-1959
דניאל שאפו

**דניאל פרנסיסקו שאפו** (באנגלית: **Daniel Chapo**; נולד ב-6 בינואר 1977) הוא פוליטיקאי, עורך דין ומשפטן, נשיא מוזמביק החל מ-15 בינואר 2025. שאפו שימש בעבר כמושל  בין השנים 2016 ל-2024. הוא היה המועמד מטעם מפלגת השלטון, FRELIMO, לבחירות לנשיאות 2024, במקביל שימש בתפקיד המזכיר הכללי של המערך הפוליטי של המפלגה.

## ראשית חייו וחינוך
שאפו נולד ב-6 בינואר 1977 באינהמינגה, מחוז סופלה, מוזמביק. הוא למד בבית הספר היסודי ותיכון מ-1982 עד 1998. הוא למד משפטים באוניברסיטת אדוארדו מונדלן במפוטו וסיים תואר בוגר בשנת 2000 ובשנת 2004 שאפו הפך לנוטריון בשנת 2004. בשנת 2014 השלים גם תואר מוסמך בניהול ופיתוח מהאוניברסיטה הקתולית של מוזמביק. 

מ-1997 עד 1998 הוא היה קריין רדיו ב-Rádio Miramar בביירה ולאחר מכן מ-2003 ועד 2004 הגיש חדשות בטלוויזיה Televisão Miramar בביירה. ב-2005 מונה שאפו לתפקיד נוטריון ציבורי בעיירה נקאלה-פורטו. הוא עשה סטאז' בלשכת עורכי הדין מ-2007 עד 2008 ובשנת 2009 שימש כמרצה למדעי המדינה ומשפט חוקתי באוניברסיטה הפדגוגית במפוטו.

## קריירה פוליטית
שאפו נכנס לפוליטיקה במפלגה פרלימו בשנת 2009, ומונה למנהל מחוז נקאלה-א-ולהה. ב-2015 הוא מונה למנהל מחוז פלמה.

### מושל איניהמבנה
ב-4 במרץ 2016, הוא מונה למושל מחוז איניהמבנה. באוקטובר 2019, הוא נבחר פעם נוספת לתפקיד זה במהלך הבחירות הכלליות.

ב-5 במאי 2024, הוכרז שאפו כמועמד מטעם מפלגת השלטון במוזמביק, "פרלימו" (FRELIMO), לבחירות לנשיאות, במטרה להחליף את הנשיא המכהן פיליפה ניוסי שהשלים את כהונתו השנייה. שאפו, שהיה יחסית אלמוני בציבור הרחב, זכה לתמיכת הוועדה המרכזית של המפלגה ב־94% מהקולות. דבר שיצר הפתעה גדולה בקרב הציבור והתקשורת במוזמביק. ב-13 במאי 2024 מונה שאפו לתפקיד מזכ"ל זמני של מפלגת השלטון (פרלימו) במוזמביק. תפקיד זה ניתן לו במסגרת הוועדה הפוליטית של המפלגה, במקביל להיותו מועמד לנשיאות בבחירות שהתקיימו ב-9 באוקטובר. את תפקיד המושל מילא אחריו אדוארדו מוסנה, יו"ר האספה המחוזית באיניהמבנה, שנבחר כדי לשמור על רציפות ניהולית ולהבטיח את קידום התוכניות של המפלגה באזור.

### מועמד לנשיאות
שאפו הוא המועמד הראשון לנשיאות מטעם מפלגת "פרלימו" שנולד לאחר עצמאותה של מוזמביק מפורטוגל בשנת 1975. שליטתה המתמשכת של פרלימו בזירה הפוליטית הפכה את שאפו למועמד מועדף לניצחון בבחירות לנשיאות. ב-24 באוקטובר הודיעה ועדת הבחירות של מוזמביק כי שאפו ניצח בבחירות עם 71% מהקולות והוא הוכרז כנשיא הבא של מוזמביק, שיכנס לתפקידו ב-15 בינואר 2025.

## חיים אישיים
שאפו הוא נוצרי, נשוי ואב לארבעה.

## קישורים חיצוניים

* 
* דניאל צ'אפו ניצח בבחירות לנשיאות מוזמביק עם 70,67%
* אודות דניאל שאפו באתר Africa Confidential
* 
* 
* 
* 
* 

## הערות שוליים

קטגוריה:נשיאי מוזמביק
קטגוריה:פוליטיקאים מוזמביקים
קטגוריה:ילידי 1977
לאט, לאט, לאט...

"**לאט, לאט, לאט...**" הוא אלבום האולפן ה-11 של הזמרת הישראלית חוה אלברשטיין. האלבום ראה אור בפברואר 1973 בהוצאת חברת התקליטים CBS ישראל. בשנת 1974 יצא האלבום מחדש בשם "**אישה באבטיח**".

מילות כל השירים נכתבו על ידי המשוררת נורית זרחי. את הלחנים כתבו מישה סגל, מתי כספי, שלמה גרוניך, דני עמיהוד ועלי עדשי.

## שירים
"שמלות" מתאר את אוסף השמלות של הדוברת, אשר כל אחת מהן מיוחדת וצבועה בצבעים שונים, ומייצגת זיכרונות וחוויות מהילדות. דרך השמלות והצבעים מתבטאת החגיגיות שבבגדים, המשלבת בין יופי לתחושת נוסטלגיה. "וגם כמה סנפירים" מציג את הפשטות והיופי שבחיים היומיים דרך תיאורים טבעיים: הרים, ים, עצים, וציפורים. הוא מסתיים באינטראקציה בין הדוברת לחתולה, שמדגישה את השגרה החמימה והמשפחתית המתרחשת בבית. "אישה באבטיח" מתאר אישה המתגוררת בתוך אבטיח, ומקימה בו חלל ביתי עם רהיטים וחתול. כשהעונת פריחתו מסתיימת, היא נאלצת לעבור לגזר קטן, ומגלה שעם הצפיפות החדשה, קשה לה להכיל את רהיטיה ואת עצמה.

"הלחם הזה" מבטא את הקשר העמוק בין האדם לטבע דרך הלחם היומיומי, המורכב מאלמנטים טבעיים – השמש, הגשם, הרוח והשדה. אכילת הלחם הופכת למעשה של חיבור, כאשר האדם "בולע" את מרכיבי הטבע לתוך גופו ונפשו, ודרכם חש את העולם שסביבו באופן מוחשי ואינטימי.. "שבע" יצא כאחד הסינגלים של האלבום, והגיע בשיאו למקום השישי במצעד הפזמונים השבועי של רשת ג'. השיר מתאר את אהבתה של רחל אמנו לגדי שחור שטיפחה וליוותה, כאשר דאגתה אליו מסייעת לה לעבור את שבע שנות ההמתנה ליעקב.

"עננים" מתאר עננים כבעלי חיים מגושמים וחסרי נימוס המתנגשים זה בזה, כמו דובים שמנים. הדוברת כועסת על האנדרלמוסיה שהם יוצרים בשמיים ומציעה שאולי פשוט חסרות להם משקפיים. "בילי" מתאר קשר עמוק ורגשי בין הילדה לכלבה, בילי, שמסמל חבר אמיתי ותמיכה רגשית. הניגוד בין גישת האם, שמציגה את הכלב כיצור חסר ערך רגשי, לבין תחושות הילדה, שמדגישות את הקשר האישי והאהבה שלה לבילי, מציף את המתח שבין התבגרות ובין ההיגיון לרגש. "פרידה מתיבת נח" מתאר את הרגעים שלאחר המבול, כאשר בעלי חיים יורדים מהתיבה זוגות-זוגות, והחיים בטבע מוצגים בצורה צבעונית ודינמית. תחושת הפרידה מודגשת על ידי הקוף האחרון שנשאר לבדו, המייצג געגוע ובדידות.

## רשימת רצועות

## קישורים חיצוניים

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
קטגוריה:אלבומי מוזיקה לילדים
דת פרהיסטורית

[שמאל|ממוזער|250px|[ונוס מלוסל, תבליט אבן פרהיסטורי מסוג צלמיות ונוס שהתגלה בשנת 1911 במערת לוסל שבדרום מערב צרפת]]
**דת פרהיסטורית** היא מנהגי הדת של תרבויות פרהיסטוריות. הפרהיסטוריה, התקופה שלפני הרישומים הכתובים, מהווה את עיקר ההיסטוריה האנושית; מעל 99% מתוך ההיסטוריה האנושית התרחש במהלך התקופה הפלאוליתית. תרבויות פרהיסטוריות השתרעו על פני כדור הארץ והתקיימו למעלה משני וחצי מיליון שנים; המנהגים הדתיים בתרבויות אלו היו רבים ומגוונים, והלימוד שלהם קשה בגלל היעדר רישומים כתובים המתארים את פרטי אמונתם. לימוד של דתות לאור כתובים, לאחר התפתחות הכתב נחקר בתחום משלים של היסטוריה של הדתות.

סביר להניח שהיכולת הקוגניטיבית לדת הופיעה לראשונה ב-הומו ספיינס מודרני אנטומית, למרות שכמה חוקרים טוענים לקיומה של דת ניאנדרטלית וקיימת עדויות דלילות לתרגול פולחני מוקדם יותר. להוציא עדויות דלילות ושנויות במחלוקת בתקופת הפלאוליתית התיכונה (לפני 300,000-50,000 שנים), הדת הופיעה בוודאות בתקופה הפלאוליתית העליונה, לפני כ-50,000 שנה. הדתות בתקופה הפלאוליתית העליונה היו אולי שמאניות, מכוונת סביב התופעה של מנהיגים רוחניים מיוחדים הנכנסים למצבי טראנס  כדי לקבל ידע רוחני אזוטרי. פרקטיקות אלו משוחזרות בהתבסס על גוף האמנות העשיר והמורכב שהותירו אחריהם אמנים פלאוליתים, במיוחד אמנות המערות המשוכללת ופסלוני ונוס האניגמטיים שהם ייצרו.

המהפכה הנאוליתית, אשר קבעה את החקלאות כאורח החיים הדומיננטי, התרחשה במזרח התיכון בסביבות 12,000 לפני הספירה והובילה את התקופה הנאוליתית. החברות הנאוליתיות הפכו יותר גדולות, היררכית ובלתי שוויונית בהשוואה לאבותיהן מהתקופה הפלאוליתית, וסביר להניח שהשיטות הדתיות שלהן השתנו בהתאם. ייתכן שהדתות הנאוליתית הפכה למבניות וריכוזית יותר מאשר בתקופה הפלאוליתית, ואולי עסקה בפולחן אבות הן של אבותיו האישיים והן של אבותיהם של קבוצות, שבטים והתנחלויות שלמות. אחד המאפיינים המפורסמים של הדת הנאוליתית היו מעגלי האבנים של האיים הבריטיים, שהידוע שבהם הוא סטונהנג'. אזור ידוע במיוחד של הדת הנאוליתית המאוחרת דרך הדת הכלקוליתית הוא המיתולוגיה הפרוטו-הודו-אירופית, דתם של האנשים שדיברו לראשונה בשפה הפרוטו-הודו-אירופית, אשר שוחזרה חלקית באמצעות אלמנטים דתיים משותפים בין האינדו-אירופיים המוקדמים.

דתות מתקופת הברונזה ותקופת הברזל מובנות בחלקן באמצעות תיעודים ארכאולוגיים, אך גם, יותר מאשר ביחס לתקופת הפלאוליתית והנאוליתית, באמצעות תיעודים כתובים; לחלק מהחברות בתקופה זו היה כבר כתב, והיו מסוגלות לתאר את חברות שעדיין היו חסרות כתב. תקופות אלה של דת פרה-היסטורית נחשפות כיום על ידי השחזור המודרני, עם אמונות פגאניות רבות המבוססות על פרקטיקות פרה-נוצריות של חברות פרוטו-היסטוריות מתקופת הברונזה והברזל.

## לקריאה נוספת

* 

## הערות שוליים

*
קטגוריה:היסטוריה של הדתות
קטגוריה:פרהיסטוריה
איגור ז'סוס

**איגור ז'סוס מסיאל דה קרוז** (בפורטוגזית: **Igor Jesus Maciel da Cruz**; נולד ב-25 בפברואר 2001 בקויאבה שבברזיל) הוא כדורגלן ברזילאי המשחק בעמדת החלוץ בקבוצת נוטינגהאם פורסט ובנבחרת ברזיל.

## קריירת מועדונים
ז'סוס גדל במחלקת הנוער של קוריטיבה, ובשנת 2019 החל לשחק בקבוצה הבוגרת של המועדון במסגרת ליגת המשנה הברזילאית. בהמשך שיחק עם המועדון בליגת העל הברזילאית.

ב-2 באוקטובר 2020 חתם ז'סוס בשבאב אל אהלי מליגת העל של איחוד האמירויות הערביות. הוא ערך 66 הופעות ליגה במדי המועדון, בהן הבקיע 34 שערים.

ב-10 ביולי 2024 חזר לליגת העל הברזילאית וחתם בבוטפוגו.

ב-5 ביולי 2025 חתם בנוטינגהאם פורסט מהפרמייר ליג.

## קריירה בינלאומית
ב-27 בספטמבר 2024 זומן ז'סוס לראשונה לסגל נבחרת ברזיל לקראת משחקי מוקדמות מונדיאל 2026 נגד נבחרות צ'ילה ופרו. ב-10 באוקטובר ערך את הופעת הבכורה שלו בנבחרת, בניצחון 2-1 על נבחרת צ'ילה, בו הבקיע את השער הראשון של נבחרתו.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני קוריטיבה
קטגוריה:כדורגלני שבאב אל-אהלי דובאי
קטגוריה:כדורגלני בוטפוגו
קטגוריה:כדורגלני נבחרת ברזיל
קטגוריה:כדורגלני נוטינגהאם פורסט
קטגוריה:ברזילאים שנולדו ב-2001
פורט וורדן

[250px|ממוזער|שמאל|[בית חולים|בית החולים בפורט בייארד, סביבות 1890]]
**פורט וורדן** (באנגלית: **Fort Worden**) הוא בסיס צבאי של  בוושינגטון שנועד להגן על מפרץ פיוג'יט. הבסיס נקרא על שמו של אדמירל משנה , שהיה מפקד אוניית הקיטור מוניטור במהלך קרב המפטון רודס שנערך במסגרת מלחמת האזרחים האמריקנית.

הבסיס נבנה בין 1898 ל-1920 והיה לאחד המבנים המבוצרים הגדולים ביותר בזמנו. הבסיס פעל במשך 63 שנים עד 1953. ב-1976 הוא נכנס ל.

## קישורים חיצוניים
* 

## הערות שוליים

קטגוריה:ארצות הברית: בסיסים ומתקנים צבאיים
קטגוריה:מדינת וושינגטון: מבנים
קטגוריה:ארצות הברית: אתרים הרשומים במרשם הלאומי של מקומות היסטוריים
אל שדאייל ביטשיאבו

**אל שדאייל ביטשיאבו** (בצרפתית: **El Chadaille Bitshiabu**; נולד ב-16 במאי 2005 בווילנב-סן-ז'ורז' שבצרפת) הוא כדורגלן צרפתי המשחק בעמדת הבלם בקבוצת ר.ב. לייפציג מהבונדסליגה.

## קריירת מועדונים
ביטשיאבו נולד בצרפת להורים מהרפובליקה הדמוקרטית של קונגו. הוא גדל במחלקות הנוער של US סן-דני ובולון-בילנקור, ובשנת 2017 הצטרף למחלקת הנוער של פריז סן-ז'רמן. ב-29 ביולי 2021 חתם על חוזה מקצועני לשלוש שנים במועדון. ב-19 בדצמבר ערך את הופעת הבכורה שלו במועדון, בניצחון 3-0 על SC Feignies Aulnoye במסגרת הסיבוב העשירי של הגביע הצרפתי לעונת , ובגיל 16 שנים ו-213 ימים הפך לשחקן הצעיר ביותר שעורך הופעת בכורה רשמית עבור המועדון, שיא שהוחזק על-ידי קינגסלי קומאן. ב-20 באפריל 2022 ערך את הופעת הבכורה שלו בליגת העל הצרפתית, בניצחון 3-0 על אנז'ה במסגרת המחזור ה-33 לעונת 2021/2022. זו הייתה הופעתו היחידה בעונה זו, בה זכתה פריז סן-ז'רמן באליפות צרפת.

ב-8 במרץ 2023 ערך ביטשיאבו את הופעת הבכורה שלו בליגת האלופות, בהפסד 2-0 לבאיירן מינכן במסגרת שלב שמינית הגמר לעונת 2022/2023. בעונה זו ערך 13 הופעות ליגה, והיה שותף לזכייה נוספת של פריז סן-ז'רמן באליפות צרפת.

ב-18 ביולי 2023 חתם ביטשיאבו על חוזה לחמש שנים בר.ב. לייפציג מהבונדסליגה. ב-4 בפברואר 2024 ערך את הופעת הבכורה שלו במועדון, בניצחון 2-0 על אוניון ברלין במסגרת המחזור ה-20 בליגה לעונת 2023/2024.

## תארים
;פריז סן-ז'רמן
* אליפות צרפת (2): 2021/2022, 2022/2023

;נבחרת צרפת עד גיל 17
* אליפות אירופה עד גיל 17 (1): 2022

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני ר.ב. לייפציג
קטגוריה:צרפתים שנולדו ב-2005
אלכס ואיה

**אלכס ואיה גומס** (בספרדית: **Álex Valle Gómez**; נולד ב-25 באפריל 2004 בבדאלונה שבספרד) הוא כדורגלן ספרדי המשחק בעמדת המגן השמאלי בקומו מהסרייה א'.

## קריירת מועדונים
ואיה נולד בבדאלונה שבספרד והחל לשחק כדורגל במחלקות הנוער של UDA גראמנט וסנט גבריאל. בשנת 2014 הצטרף ללה מאסיה, מחלקת הנוער של ברצלונה. בשנת 2022 החל לשחק בברצלונה ב', קבוצת המילואים של המועדון, במסגרת הפרימרה דיוויסיון RFEF.

ב-31 בינואר 2023 האריך ואיה את חוזהו בברצלונה עד לשנת 2025, והושאל לאנדורה מהליגה הספרדית השנייה עד לתום עונת . הוא ערך שבע הופעות ליגה במהלך תקופת ההשאלה.

ב-14 באוגוסט 2023 הושאל ואיה ללבאנטה מהליגה הספרדית השנייה למשך עונת . הוא ערך 29 הופעות ליגה במהלך תקופת ההשאלה.

ב-28 באוגוסט 2024 האריך ואיה את חוזהו בברצלונה עד לשנת 2026, והושאל למשך עונת  לסלטיק מליגת העל הסקוטית. ב-22 בספטמבר ערך את הופעת הבכורה שלו במועדון, בניצחון 2–5 על פולקרק במסגרת גביע הליגה הסקוטית. ב-28 בספטמבר ערך את הופעת הבכורה שלו בליגה, בניצחון 6-0 על סט. ג'ונסטון במסגרת המחזור השישי. ב-1 באוקטובר ערך את הופעת הבכורה שלו בליגת האלופות, בהפסד 1–7 לבורוסיה דורטמונד במסגרת שלב הבתים לעונת 2024/2025.

ב-31 בינואר 2025 הושאל אל קומו מהסרייה א'. ב-3 ביוני 2025 חתם בקבוצה עד 2029.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני לבאנטה
קטגוריה:כדורגלני סלטיק
קטגוריה:כדורגלני קומו
קטגוריה:ספורטאים זרים בסקוטלנד
קטגוריה:ספורטאים ספרדים באיטליה
קטגוריה:ספרדים שנולדו ב-2004
מתיאס פרננדס-פארדו

**מתיאס פרננדס-פארדו** (בצרפתית, בספרדית ובאיטלקית: **Matias Fernandez-Pardo**; נולד ב-3 בפברואר 2005 בבריסל שבבלגיה) הוא כדורגלן בלגי המשחק בעמדת החלוץ בקבוצת ליל.

## קריירת מועדונים
פרננדס-פארדו נולד בבריסל שבבלגיה למשפחה ממוצא ספרדי ואיטלקי. הוא החל לשחק כדורגל במחלקות הנוער של אנדרלכט ומכלן, ובשנת 2014 הצטרף למחלקת הנוער של ליל. בשנת 2020 עבר למחלקת הנוער של גנט. בשנת 2022 החל לשחק בקבוצת המילואים של המועדון. בשנת 2023 החל לשחק בקבוצה הראשונה של המועדון במסגרת ליגת העל הבלגית, ובסך הכל ערך במדיה 20 הופעות ליגה, בהן הבקיע תשעה שערים.

ב-30 באוגוסט 2024 חתם פרננדס-פארדו על חוזה לחמש שנים בליל מליגת העל הצרפתית. ב-13 בספטמבר ערך את הופעת הבכורה שלו במועדון, בהפסד 0–1 לסנט אטיין במסגרת המחזור הרביעי בליגה לעונת 2024/2025. ב-17 בספטמבר ערך את הופעת הבכורה שלו בליגת האלופות, בהפסד 0–2 לספורטינג ליסבון במסגרת שלב הבתים לעונת 2024/2025.

## קישורים חיצוניים

## הערות שוליים

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני גנט
קטגוריה:כדורגלני ליל
קטגוריה:בלגים שנולדו ב-2005
פרוטו-הודו-אירופים

ה**פרוטו-הודו-אירופים** הם קבוצה אתנו-לשונית פרהיסטורית משוערת של אירואסיה שדיברה פרוטו-הודו-אירופית (PIE), האב הקדמון המשותף המשוחזר של משפחת השפות ההודו-אירופיות.

הידע עליהם מגיע בעיקר מאותו שחזור לשוני, יחד עם עדויות מהותיות מארכאולוגיה וארכיאוגנטיקה. הפרוטו-הודו-אירופאים חיו ככל הנראה במהלך התקופה הנאוליתית המאוחרת (6,400-3,500 לפני הספירה). חוקרים מהזרם המרכזי ממקמים אותם בערבות הפונטי-הכספיות ברחבי אירואסיה (ערבה זו משתרעת מצפון מזרח בולגריה ודרום מזרח רומניה, דרך מולדובה, ודרום ומזרח אוקראינה, דרך צפון הקווקז של דרום רוסיה, ועד לאזור הוולגה התחתונה של מערב קזחסטן, סמוך לערבה הקזחית ממזרח, שתיהן מהווים חלק מהערבה האירו-אסייתית הגדולה יותר). כמה ארכאולוגים מאריכים את עומק הזמן של PIE לתקופה הנאוליתית התיכונה (5500 עד 4500 לפנה"ס) או אפילו לתקופה הנאוליתית הקדומה (7500 עד 5500 לפנה"ס) ומציעים השערות מקור חלופיות.

קטגוריה:עמים קדומים
קטגוריה:האלף ה-4 לפנה"ס
קטגוריה:תקופת הברונזה
קטגוריה:תקופת הברזל
קיריאני סאבה

**קיריאני סאבה** (בהולנדית: **Kyriani Sabbe**; נולד ב-26 בינואר 2005 בגנט שבבלגיה) הוא כדורגלן בלגי המשחק בעמדת המגן הימני בקבוצת קלאב ברוז' מליגת העל הבלגית.

## קריירת מועדונים
סאבה נולד בגנט שבבלגיה וגדל במחלקות הנוער של KCS איחטכם וקלאב ברוז'. בשנת 2020 החל לשחק בקבוצת המילואים של קלאב ברוז', ובשנת 2023 החל לשחק בקבוצה הראשונה של המועדון במסגרת ליגת העל הבלגית. ב-18 בספטמבר 2024 ערך את הופעת הבכורה שלו בליגת האלופות, בהפסד 3-0 לבורוסיה דורטמונד במסגרת שלב הבתים לעונת 2024/2025.

## תארים
;קלאב ברוז'
* אליפות בלגיה: 2023/2024
* הסופר קאפ הבלגי: 2025

## קישורים חיצוניים

קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני קלאב ברוז'
קטגוריה:בלגים שנולדו ב-2005
האלף ה-12 לפנה"ס

**האלף ה-12 לפנה"ס** השתרע על השנים 12,000 לפנה"ס עד 11,001 לפנה"ס. המילניום הזה הוא בתקופה הפלאוליתית העליונה. המעבר הפלאוליתי-מזוליתי החל במזרח הקרוב במהלך המילניום הזה. במקרים רבים אי אפשר לתארך במדויק אירועים שהתרחשו במהלך המילניום הזה, וכל התאריכים הקשורים לאלף זה הם הערכות המבוססות בעיקר על ניתוח גאולוגי, ניתוח אנתרופולוגי ותארוך רדיומטרי. עם זאת, נכון לשנת 2020, תיארוך באמצעות טבעות עצים התקדם ומאפשר לפעמים תארוכים מדויקים (בדיוק של שנה אחת) עבור חלק מהאזורים בחצי הכדור הצפוני וזמינים 13,910 שנים אחורה לפני זמננו, כלומר לראשית האלף ה-12 לפני הספירה.

תארוך טבעות עצים באמצעות דנדרוכרונולוגיה משמש כ"עמוד השדרה העיקרי" של כיול פחמן רדיואקטיבי לפרקי הזמן שבהם זה אפשרי (כמעט 14 אלף שנה לפני זמננו או לראשית האלף ה-12 לפני הספירה). שיטות אחרות מעבר לטבעות העצים, מאפשרות לכייל את העקומה של תארוך פחמן 14 לשנים קדומות יותר. שילוב של טבעות מאלמוגים ימיים, ספלאותמים, מאקרו מאובנים, ומשקעים באגמים, ומגיעה נכון לשנת 2020 חזרה ל-55,000 שנים לפני זמננו.

## קישורים חיצוניים

## הערות שוליים

קטגוריה:אלפים
פריסטיל

[שמאל|ממוזער|250px|שחזור של פריסטיל רומי המקיף חצר ב[פומפיי, איטליה]]
באדריכלות יוון העתיקה ובאדריכלות רומית, **פֶּריסטיל** (מיוונית עתיקה: **περίστυλον** – "פֶּריסטלון") היא מרפסת רציפה שנוצרת על ידי שורת עמודים המקיפה בניין או חצר. **טטרַסטון** (Tetrastoön, τετράστοον -, "ארבע ארקדות") הוא מונח ארכאי בשימוש נדיר למבנה זו. הפריסטיל במקדש יווני הוא פריסטזיס (περίστασις – פֶּריסטַסיס). באדריכלות כנסיות הנוצרית שהתפתחה מהבזיליקה הרומית, נודעו פריסטיל חצר והגינה שלו כקלויסטר.

## אטימולוגיה
המילה היוונית περίστυλον (פֶּריסטלוֹן) מורכבת מ-περί (פֶּרִי), "מסביב" או "מוקף", ו-στῦλος (סְטילוֹס), "עמוד", כלומר "מוקף בעמודים". המילה עברה ללטינית למילים הנרדפות peristylum (פריסטילוּם) ו-peristylium (פריסטיליוּם).

## באדריכלות הרומית
[שמאל|ממוזער|250px|פריסטיל ב[ארמון דיוקלטיאנוס]]
בסביבה כפרית היה רומאי עשיר יכול להקיף וילה עם גנים מדורגים, אך לעיתים קרובות כלל פריסטיל עם העיצוב; ב בעיר, הרומאים השתמשו לעיתים קרובות בפריסטיל כדי ליצור גינה או שטח פתוח בתוך הבית. העמודים המרובעים המקיפים את הגן תמכו בפורטיקו מקורה ומוצל שקירותיו הפנימיים עוטרו לעיתים קרובות בציורי קיר מפורטים של נופים ואדריכלות טרומפ-לויל. לפעמים הלראריום, מקדש לארס, אלי הבית, היה ממוקם באכסדרה זו, או שהוא עשוי להימצא באטריום.

החצר עשויה לכלול פרחים ושיחים, מזרקות, ספסלים, פסלים ואפילו בריכות דגים. הרומאים הקדישו לפריסטיל שטח גדול ככל שהתירו אילוצי האתר. בפיתוח הגדול ביותר של בית הפריסטיל העירוני, כפי שהתפתח בצפון אפריקה הרומית, לעיתים קרובות בוטל חלק אחד של הפורטיקו עבור שטח פתוח גדול יותר.

סוף הדומוס הרומי הוא סימן אחד לסוף של שלהי העת העתיקה. סיימון פ. אליס כתב בג'ורנל האמריקאי לארכאולוגיה: "היעלמותו של בית הפריסטיל הרומי מסמנת את סוף העולם העתיק ואורח חייו. לא נבנו בתים חדשים בסגנון פריסטיל לאחר שנת 550 לספירה." עם זאת, ככל שהבתים והווילות ננטשו יותר ויותר במאה החמישית, כמה מבני ארמונות הורחבו והועשרו, כאשר הכוח והתרבות הקלאסית התרכזו במעמד הולך ומצטמצם, והחיים הציבוריים נסוגו לבזיליקה, או חדר הקהל, של המגנאט.

באימפריה הרומית המזרחית, שלהי העת העתיקה המאוחרת נמשכו זמן רב יותר: אליס זיהה את בית הפריסטיל הידוע האחרון שנבנה מאפס כווילת הבזייר בארגוס בפלופונסוס, המתוארכת על סמך סגנון פסיפסי הרצפה שלה עד 530–550 בערך. בתים קיימים, במקרים רבים, חולקו כדי להכיל אוכלוסייה גדולה יותר ופחות אליטיסטית במרחבים קטנים, ואכסדרות עמודים היו סגורות בתאים קטנים, כמו בבית האסיכיוס בקירנה.

## שימושים אחרים
למרות שאדריכלות מצרים העתיקה קדמה לאדריכלות היוונית והרומית, היסטוריונים משתמשים לעיתים קרובות במונח היווני "פריסטיל" כדי לתאר מבנים דומים, קדומים יותר באדריכלות הארמונות במצרים העתיקה ובבתים בלבנט. המכונה בתי ליוואן.

## קישורים חיצוניים

* 

*Barbara McManus, "The Peristylium": a reconstruction of a peristyle


## ביאורים

## הערות שוליים

קטגוריה:יוון העתיקה: אדריכלות
קטגוריה:אלמנטים אדריכליים
קטגוריה:אכסדראות
קטגוריה:עמודים
קטגוריה:חצרות
קטגוריה:גנים לפי סוג
ניקולו סאבונה

**ניקולו סאבונה** (באיטלקית: **Nicolò Savona**; נולד ב-19 במרץ 2003 באאוסטה שבאיטליה) הוא כדורגלן איטלקי המשחק בעמדת המגן הימני בקבוצת נוטינגהאם פורסט מהפרמייר ליג.

## קריירת מועדונים

### יובנטוס
סאבונה נולד באאוסטה שבאיטליה, והחל לשחק כדורגל במחלקת הנוער של אייגרוויל קלצ'ו. בגיל 8 עבר למחלקת הנוער של יובנטוס. בעונת  הושאל למחלקת הנוער של ספאל. ב-16 בדצמבר 2021 חתם על חוזה מקצועני ראשון ביובנטוס, עד לשנת 2024, ובשנת 2022 החל לשחק בקבוצת המילואים של המועדון במסגרת הסרייה ג'.

ב-19 באוגוסט 2024 ערך סאבונה את הופעת הבכורה שלו בקבוצה הראשונה של המועדון, בניצחון 3–0 על קומו במסגרת המחזור הראשון בסרייה א' לעונת 2024/2025. ב-26 באוגוסט הבקיע את שער הבכורה שלו במועדון, בניצחון 3–0 על הלאס ורונה במסגרת המחזור השני בליגה. ב-2 באוקטובר ערך את הופעת הבכורה שלו בליגת האלופות, בניצחון 3–2 על ר.ב. לייפציג במסגרת שלב הבתים לעונת 2024/2025.

### נוטינגהאם פורסט
ב-30 באוגוסט 2025 חתם סאבונה על חוזה ל-5 שנים בנוטינגהאם פורסט מהפרמייר ליג.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני יובנטוס
קטגוריה:כדורגלני נוטינגהאם פורסט
קטגוריה:איטלקים שנולדו ב-2003
שמס א-דין טלבי

**שמס א-דין טלבי** (בצרפתית: **Chemsdine Talbi**; נולד ב-9 במאי 2005 בסמברוויל שבבלגיה) הוא כדורגלן מרוקאי-בלגי המשחק בעמדת קשר הכנף בקבוצת סנדרלנד מהפרמייר ליג ובנבחרת מרוקו.

## קריירת מועדונים
טלבי גדל במחלקות הנוער של טוביזה וקלאב ברוז'. בשנת 2020 החל לשחק בקבוצת המילואים של קלאב ברוז', ובשנת 2023 החל לשחק בקבוצה הראשונה של המועדון במסגרת ליגת העל הבלגית. ב-18 בספטמבר 2024 ערך את הופעת הבכורה שלו בליגת האלופות, בהפסד 3-0 לבורוסיה דורטמונד במסגרת שלב הבתים לעונת 2024/2025.

ב-9 ביולי 2025 חתם בסנדרלנד.

## תארים
;קלאב ברוז'
* אליפות בלגיה (1): 2023/2024

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני קלאב ברוז'
קטגוריה:כדורגלני סנדרלנד
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2025
קטגוריה:בלגים שנולדו ב-2005
קטגוריה:מרוקאים שנולדו ב-2005
Hand of Doom

"**Hand of Doom**" הוא שיר של להקת ההבי מטאל הבריטית בלאק סבאת', שהופיע במקור באלבומם השני *[[Paranoid]]*, שיצא בשנת 1970.

## רקע
השיר נוצר לאחר שהלהקה צפתה במספר הולך וגדל של חיילים אמריקאים שהגיעו לאנגליה ממלחמת וייטנאם בסוף שנות ה-60 עם התמכרות חמורה לסמים. השיר מצייר תמונה לא מחמיאה של שימוש בסמים קשים לצורך טיפול עצמי. המילים נכתבו על ידי גיזר באטלר בעוד שליצירת המוזיקה תרמו כל חברי הלהקה.

## משתתפים
; בלאק סבאת'
* אוזי אוסבורן - שירה
* טוני איומי - גיטרות
* גיזר באטלר - גיטרה בס
* ביל וורד - תופים

## בתרבות הפופולרית
* מליסה אוף דר מאור, הידועה בעבודתה עם הול והסמאשינג פאמפקינס, הייתה מנהיגת להקת קאברים של בלאק סבאת' שנקראה על שם שיר זה.
* השיר שימש בסצנה בפרק הארבעה עשר של העונה הראשונה של אלמנטרי, ששודר במקור ב-3 בפברואר 2013.

## קישורים חיצוניים

## הערות שוליים

קטגוריה:שירי בלאק סאבת'
קטגוריה:שירים באנגלית
קטגוריה:שירים על סמים
עונת 2011/2012 בליגת המשנה ההולנדית

**עונת 2011/2012 בליגת המשנה ההולנדית** הייתה העונה ה-56 של ליגת המשנה ההולנדית, שהיא הליגה ההולנדית השנייה.
בסיום עונה זו, זוולה ווילם II העפילו לליגה הראשונה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, וילם II והעולה מהליגות החובבניות טופ אוס, ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 וזוכת הפלייאוף זכו בכרטיס לליגה הראשונה.

## טבלת הליגה

### פלייאוף העלייה

קטגוריה:עונות בליגת המשנה ההולנדית
קטגוריה:תחרויות כדורגל ב-2012
קטגוריה:תחרויות כדורגל ב-2011
קטגוריה:2011 באירופה
קטגוריה:2012 באירופה
הר היאיי

**הר היאיי** (ביפנית: **比叡山**) הוא הר מצפון מזרח לקיוטו על הגבול בין מחוזות קיוטו ושיגה ביפן.

ב-788 הוקם במקום מנזר אנריאקוג'י (延暦寺) של זרם הטנדאי של הבודהיזם ביפן על ידי סאיצ'ו ובמרוצת השנים התפתח לקומפלקס של מקדשים ומבנים שאותם ניתן לחלק לשלושה חלקים:
# סאיטו (西塔, הפגודה המערבית) - אזור בסמוך לפסגה
# טודו (東塔, הפגודה המזרחית) - גם חלק זה סמוך לפסגה. במקום זה נוסד מנזר אנריאקוג'י.
# יוקאווה (横川, בסמוך לנהר) - בחלק הצפוני ביותר של הר היאיי. עקב ריחוקו עבר תקופות של דעיכה ובנייה מחדש: הוקם בראשיתו על ידי הנזיר אנין, נוסד מחדש בידי האב ריוגן וזכה לפרסום הודות למלומד גנשין.

ההר מתנשא לגובה של 848 מטר מעל גובה פני הים, והוא השני בגובהו בקיוטו. מן ההר ניתן לצפות בקיוטו ובאגם ביווה, האגם הגדול ביפן. ההר מושך מטיילים, ואוטובוסים ושני קווי רכבל מקשרים לפסגתו.

## מנזר אנריאקוג'י
עם התחזקות זרם הטנדאי בתקופת הייאן (המאות ה-8 עד ה-12), ההר והמקדשים שבו היו בעלי השפעה רבה ובעלי חשיבות פוליטית. רבים מההוגים הבודהיסטים החשובים יצאו משם, בהם הנזיר הונן , ניצ'ירן, דוגן ושינרן, אשר למדו במנזר אנריאקוג'י לפני שעזבו את הר היאיי כדי להקים את המוסדות שלהם.

ב-1571 חרב מתחם המקדש על ידי כוחותיו של אודה נובונאגה שפעל לדיכוי של הכוח הגובר של הנזירים הלוחמים של טנדאי (שנקראו סוהי; 僧兵). מתחם המקדש נבנה מחדש וממשיך לשמש כמרכז של זרם הטנדאי גם כיום.

על שמו של ההר נקראו אוניית הקרב היאיי מהמאה ה-19 וכן אוניית המערכה היאיי שפעלה בתקופת מלחמת העולם השנייה.

### קאיהוגיו ומרתון הנזירים
הכומר ג'ון סטיבנס כתב את הספר "מרתון הנזירים של הר היאיי" שבו תיאר את המנהג ללכת הליכות ארוכות של עשרות קילומטרים ביום במשך מאה ימים רצופים במטרה להגיע להארה.

המנהג המוכר גם כ"קאיהוגיו" מוזכר גם בסרט עורבים לבנים.

## קישורים חיצוניים

## הערות שוליים

קטגוריה:יפן: הרים
אליס סנגר

**אליס ב' סנגר** (1864 - 4 בספטמבר 1941) הייתה מזכירה אמריקאית והאישה הראשונה שנעשתה חלק מצוות הבית הלבן ב-1890.

## חיים מוקדמים
אליס ב' סנגר נולדה בווטרטאון, מסצ'וסטס בשנת 1864. אביה היה ג'וזף סנגר ג'וניור, כשם העיירה סנגר, קליפורניה, ואמה הייתה סוזן וובסטר סמית'. היא הייתה הצאצאית היחידה שלהם.  בילדותה עברו הוריה לאינדיאנפוליס, אינדיאנה, שם השלימה את לימודיה. אביה היה מנהל התנועה של חברת רכבות. לאחר שסיימה את התיכון בגיל 15, החלה ללמוד סטנוגרפיה וקלדנות .

## קריירה
### קלדנית וקצרנית
יום אחד, בעת שרשמה דוחות עבור בית המשפט, פגשה סנגר את ויליאם ה' ה' מילר מחברת עורכי הדין הריסון, מילר ועילם. מילר מיהר לאולם בית המשפט בחיפוש אחר קצרנית. היא הועסקה במשרד עורכי הדין במשך שנתיים, שם הכירה את בנג'מין הריסון . ב-1889, היא הייתה האדם היחיד שהורשה לראות את ההערות בכתב ידו של הנשיא האריסון לנאום מצב האומה, דבר שהיווה הפרה של מסורת. לפני כן, היה נהוג שעותק של הנאום נשלח מראש לעיתונים, מתוך הבנה שהוא לא אמור להתפרסם עד שחרורו הרשמי, אם כי זה לעיתים הפעולה הסתיימה בפרסום הנאום בטרם עת. 

סנגר הייתה קצרנית מיומנת, שיכלה לרשום בקצרנות בקצב של 200 מילים בדקה. האיות שלה תואר כ"מושלם לחלוטין". 

### הבית הלבן
ב-2 בינואר 1890 הפכה סנגר לאישה הראשונה שהצטרפה לצוות הבית הלבן. היא מונתה על ידי הנשיא הריסון  לתפקיד המזכירה הנשיאותית. כתבה אחת בעיתון תיארה אותה כמי שידעה "יותר על ענייניו של מר האריסון, הן הפרטיים והן המנהליים, מאשר כל אחד אחר בעולם". היא השיבה גם להתכתבות הפרטית והרשמית של הגברת הראשונה קרוליין הריסון. היא נודעה בזכות "יכולתה המופלאה לשמור סודות פוליטיים",  וכונתה "אבן חן של סודיות".

### מחלקת הדואר
בשנת 1894, בתקופת הנשיאות השנייה של גרובר קליבלנד, היא הועברה מתפקידה למחלקת הדואר של ארצות הברית (קודמתו של שירות הדואר של ארצות הברית ). בשלב זה, היא הייתה קצרנית וקלדנית במשך שמונה שנים.  תחומי האחריות שלה במשרד הדואר כללו הסדרת חוזים לתעריפי טלגרף וכבלים, יצירת אינדקס לדוחות שנתיים, עריכת תקציר יומי של רשומות הקונגרס, עריכת מדריך הדואר ומעקב אחר כל החקיקה המשפיעה על המשרד.

סנגר קודמה עד 1930 לקצינת כוח אדם של המחלקה. היא עבדה שם ארבעים שנה, עד לפרישתה ב-31 בינואר 1934, במטרה להקדיש זמן רב יותר לאמנותה. 

### יום הדגל
סנגר יזמה את החג האמריקאי יום הדגל.  היא הייתה ידועה בתור " בטסי רוס של מחלקת הדואר".

## חיים אישיים
סנגר הייתה סגנית הנשיא של מועדון הגולף בנוקבורן, מזכירת ההקלטות של סניף לוסי הולקומב של בנות המהפכה האמריקאית, וחברה באגודת אינדיאנה, החברה לאמנות יפה והאגודה ההיסטורית. היא המשיכה לגור בוושינגטון הבירה, לאחר פרישתה ממשרד הדואר, וחלקה דירה עם קייט אדמונדס. 

סנגר מתה ב-4 בספטמבר 1941 בוושינגטון הבירה.

## הערות שוליים

קטגוריה:אמריקאים ילידי מסצ'וסטס
קטגוריה:נשיאות גרובר קליבלנד
קטגוריה:נשים ראשונות
קטגוריה:אמריקאיות שנולדו ב-1864
קטגוריה:אמריקאים שנולדו ב-1864
קטגוריה:אמריקאיות שנפטרו ב-1941
קטגוריה:אמריקאים שנפטרו ב-1941
מואה (סלנג)

[ממוזער|180px|קוספליי של הדמות אוסגי צוקינו מהסדרה "[סיילור מון"]]
**מוֹאֶה** (ביפנית: **萌え**, מבוטא "מוֹ-אֶה" ) הוא מונח סלנג יפני המשמש לתיאור רגשות עזים של חיבה, משיכה ורצון להגן על דמויות בדיוניות בסדרות אנימה, מאנגה, ומשחקי וידאו אשר משווקות לאוטאקו. דמויות מואה הן בדרך כלל חמודות, צעירות ותמימות.

## מאפיינים טיפוסיים
דמויות מואה מעוצבות בדרך כלל עם מאפיינים ספציפיים אשר מיועדים למקסם את הפופולריות שלהן בקרב אוטאקו. מאפיינים נפוצות בדמויות מואה כוללות:
* לרוב, הדמויות הללו הן צעירות, רזות, נמוכות, בעלות עיניים גדולות, ומראה עדין.
* לרוב, הדמויות הללו הן חביבות, טובות לב, בעלות כוונות טובות, אך עשויות להיות גם ביישנות, מגושמות, תמימות ו/או נאיביות. לעיתים רבות הם מתמודדות בחייהן גם עם בדידות, חוסר ביטחון ו/או אתגריים אישיים שונים.

בעוד שאלו מאפיינים נפוצים של דמויות מואה, המונח מתייחס למגוון רחב של דמויות, ובמקרים רבים יכולות להיות גם דמויות בעלות מאפיינים מעט שונים שגם נחשבות לדמויות מואה.

## מואה בתרבות האוטאקו
310px|ממוזער|חשמלית בהונג קונג עם פרסומות לרוטב סויה אשר כוללת דמות בסגנון מו
המונח הפך נפוץ בקרב חובבי סדרות אנימה ומאנגה בשנים 1993–1994 ומאז ואיך הפך למאפיין בולט בתרבות האוטאקו.

בשנת 2003 שווי השוק של מדיה מודפסת, תוכני וידאו, ומשחקי וידאו הנחשבים ל"מואה" היה לפי ההערכות 88 מיליארד ין - בסביבות שליש מהשווי של שוק האוטאקו אשר לפי ההערכות באותה השנה היה בהיקף של 290 מיליארד ין ביפן בלבד.

לדמויות מואה לרוב תפקיד מכריע בהיווצרות של קהילות מעריצי סדרות מאנגה ואנימה בתרבות האוטאקו. מעריצים רבים של סדרות אנימה ומאנגה מקפידים לקרוא ולצפות בסדרות ספציפיות ואמו גם לרכוש מוצרים שונים מזיכיון מסוים רק משום שהוא מכיל דמויות מואה. הפוטנציאל הכלכלי של דמויות המואה הוביל לכך שלאורך השנים יוצרים רבים בתעשיות האנימה והמאנגה בוחרים במכוון לפתח דמויות עם מאפייני מואה.

## דוגמאות בולטות
למהן דוגמאות לדמויות בולטות שנחשבות לדמויות מואה
* אוסגי צוקינו מ"סיילור מון" (1992–1997)
* אסוקה לאנגלי סוריו מ"נאון ג'נסיס אוונגליון" (1995–2014)
* סאקורה קינומוטו מ"סאקורה לוכדת הקלפים" (1996–2000)
* טורו הונדה מ"פרוטס באסקט" (1998–2006)
* הינאטה היוגה מ"נארוטו" (1999–2014)
* אוריהימה אינואה מ"בליץ'" (2002–2016)
* קונאטה איזומי מ"לאקי סטאר" (2003 ואילך)
* מיקורו אסאהינה מ"הרוהי סוזומיה" (2005–2013)
* נגיסה פורוקאווה מ"Clannad" (2007)
* יואי היראסאווה מ"" (2007–2012)
* מאדוקה קאנאמה מ"הנערה הקסומה מאדוקה מאג'יקה" (2011)
* נדאשיקו קאגאמיהרה מ"Laid-Back Camp" (2015 ואילך)

## ראו גם
* קאוואיי
* בישוג'ו
* הנטאי
* 
* קשר פארא-חברתי
* אוטאקו

## קישורים חיצוניים

## הערות שוליים

קטגוריה:מונחי מאנגה ואנימה
נמניה ראדולוביץ'

**נמניה ראדולוביץ**' (בסרבית קירילית: **Немања Радуловић**; נולד ב-18 באוקטובר 1985), הוא כנר סרבי.

## חיים וקריירה
ראדולוביץ' החל ללמוד כינור ב-1992. ב-1996 הוענק לו פרס אוקטובר למוזיקה של העיר בלגרד, ובשנה שלאחר מכן קיבל פרס מיוחד ממשרד החינוך הסרבי, "כישרון 1997". הוא המשיך את לימודיו המוזיקליים ב-1998 ב־Hochschule für Musik Saar ב- זארבריקן עם יהושע אפשטיין, ובשנת 1999, באוניברסיטה לאמנויות בבלגרד. בגיל ארבע עשרה הוא עבר לצרפת כדי ללמוד אצל פטריס פונטנרוסה בקונסרבטוריון של פריז . 
ממוזער| נמניה ראדולוביץ' במהלך הקונצרט שניתן באופרה של וישי ב-11 בנובמבר 2016 עם התזמורת Noord Nederlands Orkest בניצוחו של מישל טבצ'ניק
ממוזער| מריאל נורדמן, נבל, ונמניה ראדולוביץ', כינור, בחזרה ב־Escoutoux, ב-27 ביולי 2010
בשנת 2006, בהתראה קצרה, הוא החליף את מקסים ונגרוב בקונצ'רטו לכינור של בטהובן יחד עם התזמורת הפילהרמונית דה רדיו פראנס ומיונג-וון צ'ונג ב-אולם פלייל. מאז, הוא הופיע כסולן בינלאומי עם שני ההרכבים הקאמריים שהקים, The Devil's Trills ו-Double Sens. הוא מופיע בקביעות עם נגנית הנבל מריאל נורדמן  והפסנתרניות לור פבר-קאהן, דומיניק פלנקיד וסוזן מאנוף. ראדלוביץ׳ קשור קשר הדוק לפסטיבל דה נויט רומנטיקה. ראדולוביץ' מנגן בכינור משנת 1843 מאת ז'אן-בטיסט ויאלום .

## פרסים והצטיינות
* 1996 - פרס אוקטובר, העיר בלגרד
* 1997 – "כישרון השנה", משרד החינוך הסרבי
* 1998 - מקום חמישי, תחרות הכינור הבינלאומית "רודולפו פרייס ליפייזר"
* 2001 - זוכה תחרות הכינור סטרדיווריוס, קרמונה, איטליה
* 2001 - מקום ראשון וזוכה בתחרות הבינלאומית של ג'ורג' אנסקו, פרס מיוחד לפרשנות לסונטת אנסקו השלישית. בוקרשט, רומניה
* 2003 - פרס ראשון, תחרות הכינור הבינלאומית של יוסף יואכים, הנובר, גרמניה
* 2005 - "התגלית הבינלאומית של השנה", המוזיקה הקלאסית של ויקטואר
* 2006 – "כוכב עולה", 2006/2007
* 2014 – "סוליסט אינסטרומנטלי", המוזיקה הקלאסית של ויקטואר
* 2017 – מסדר הכוכב של קאראדורה 
* 2017 - Chevalier des arts et des lettres, תואר לאומי צרפתי

## דיסקוגרפיה
* 2006 - *Pièces pour violon seul* (Transart Live)
* 2008 - *[[פליקס מנדלסון|מנדלסון]], קונצרטים לכינור 1 ו-2* (*Transart Live*)
* 2009 - *Les trilles du diable* (Decca)
* 2010 – *[[לודוויג ואן בטהובן|בטהובן]], סונטות לכינור ופסנתר 5, 7 ו-8, עם סוזן מאנוף, פסנתר* (Decca)
* 2011 – *Les cinq saisons (les quatre saisons de Vivaldi et "Spring in Japan", הרכב המקורי של אלכסנדר סדלאר)* (Decca)
* 2013 - *Après un rêve, עם Marielle Nordmann* (Transart)
* 2013 - *פאגניני פנטזיה* (Deutsche Grammophon)
* 2014 - *Carnets de Voyage* (Deutsche Grammophon)
* 2014 - *מסע מזרח* (Deutsche Grammophon)
* 2016 - *באך* (Deutsche Grammophon)
* 2017 - *צ'ייקובסקי: קונצ'רטו לכינור - וריאציות רוקוקו* (Deutsche Grammophon)
* 2018 - *באיקה* (Deutsche Grammophon)
* 2020 - *יסודות* (Deutsche Grammophon)
* 2022 – *Roots* (קטלוג שיווק Classique/Warer Classics)
* 2023 – בטהובן, קונצ'רטו לכינור אופ. 61 D Major u. סונטה לכינור מס' 9 "קרויצר"

## קישורים חיצוניים
* 

## הערות שוליים

קטגוריה:מוזיקאים סרבים
קטגוריה:בוגרי הקונסרבטואר של פריז
קטגוריה:סרבים שנולדו ב-1985
קמילה מאגאלובה

**קמילה מאגאלובה** (בסלובקית:**Kamila Magálová**, נולדה ב-16 בנובמבר 1950), היא שחקנית קולנוע ותיאטרון, זמרת ויזמית. היא מועמדת משולשת לפרסי OTO טלוויזיוניים. נוסף לאמנויות הבמה, מנהלת מאגאלובה מלון הקרוי על שמה בצ'רנה וודה.

## ביוגרפיה
מאגאלובה היא בתו של המנצח לדיסלאב סלובאק ואחותה של השחקנית מריאן סלובאק. היא גידלה שני ילדים, בת ובן, שמת ב-2024.

מאגאלובה למדה משחק באקדמיה לאמנויות הבמה בברטיסלבה, וסיימה את לימודיה בשנת 1975. מ-1973 עד 1982 הייתה חברה בהרכב הפואטי של הבמה החדשה (Poetický Súbor Novej Scény) בברטיסלבה, ומאז 1982 היא חברה בבמחלקת הדרמה של התיאטרון הסלובקי הלאומי ((Činohra Slovenského Národného Divadla), גם היא בברטיסלבה.

מאגאלובה מוכרת לקהל צופי הקולנוע הסלובקי כאחת הדמויות הראשיות בסרטיה של מארי פולניאקובה.

בשנת 2012 התגרשה מסלאבומיר מגאל, שעמו הביאה לעולם שני ילדים, מרטין ודניאלה ויש לה שלושה נכדים. היא מנהלת עם בעלה לשעבר את מלון קמילה בצ'רנוודה, שם מקום מגוריה.

מאגאלובה היא שגרירת רצון טוב של קרן החירום הבין-לאומית של האו"ם לילדים, יוניצ"ף ומייצגת את סלובקיה מאז 1995.

## קישורים חיצוניים

## הערות שוליים

קטגוריה:סלובקים שנולדו במאה ה-20
פיונרסקי (מחוז קלינינגרד)

**פיונרסקי** (ברוסית: **Пионерский**, עד שנת 1946 נקראה בשמה הגרמני "נוֹיְקוּהרֶן" **Neukuhren**, בליטאית: **Kuršiai**) היא עיר נמל במובלעת הרוסית קלינינגרד, ומשמשת כמרכז המנהלי של נפה עירונית פיונרסקי. העיר שוכנת לחופי הים הבלטי, צפון מערבית לעיר קלינינגרד. בעיר ממוקם סנטוריום לילדים עם בעיות אורתופדיות (היחיד ברוסיה).

## היסטוריה
בשנת 1254 הוקם במקום יישוב על ידי אנשי המסדר הטבטוני. אחרי מלחמת שלוש עשרה השנים (1454 - 1466) האזור הפך לפייף של ממלכת פולין, אשר נוהל על ידי אבירים טבטונים. עם הקמת ממלכת פרוסיה בשנת 1701, נכללה בה נוֹיְקוּהרֶן. בסביבת העיירה נמצאו מרבצי ענבר וחלק מהתושבים עסקו בהפקתו. עד תחילת המאה ה-19 היא הייתה למעשה כפר דייגים. בשנת 1837 נבנו בה בתי הארחה והיא הפכה לעיירת נופש לתושבי קניגסברג. בשנת 1899 הושלמה בניית קו רכבת מקניגסברג עד לנוֹיְקוּהרֶן, מה שהגדיל עוד יותר את כמות הנופשים בה. בשנת 1924 הורח הנמל שבעיר ונבנו שוברי גלים ארוכים שהכנו על הספינות, שעגנו בו. בשנת 1935 נבנה בפאתי העיר שדה תעופה. בהמשך, על בסיס שדה התעופה הוקם בית ספר לטיס של לופטוופה. נכון לשנת 1942 התגוררו בנוֹיְקוּהרֶן כ־3000 תושבים.

במהלך מלחמת העולם השנייה נפגעה העיירה רק חלקית- בתחילת ינואר 1945, הפציצו אותה מטוסי חיל האוויר הסובייטי. ההפצצות התמקדו בעיקר בשדה התעופה ובבית הספר לטיס. העיר נכבשה על ידי הצבא האדום תוך קרב קצר ב־14 באפריל 1945. האוכלוסייה הגרמנית גורשה מן העיר בתום המלחמה, לאחר שהאזור עבר לידי ברית המועצות.

בשנת 1946 החל לפעול במקום סנטוריום לילדים. באותה השנה הוחלף שמה לפיונרסקי על שם תנועת הנוער פיונירים (החלטה למתן השם לעיר נבעה, ככל הנראה, מפתיחת הסנטוריום לילדים בעיר). לעיר הגיעו מתיישבים מכל רחבי ברית המועצות. בעיר נבנה מפעל לייצור שימורי דגים. סביב העיר מוקמו בסיסים צבאיים. בנמל העיר חנתה יחידת ספינות המשמר של משמר הגבול של ברית המועצות.

נכון לשנת 2023 התגוררו בעיר כ־13 אלף תושבים, אשר עסקו בעיקר בתעשיית הדיג, במתן שירות ליחידות צבאיות ושירותי נופש. 87% מהתושבים הם רוסים, 2.6% אוקראינים ו1.8% בלארוסים. בעיר ממוקמת אחת הדצ'ות הרשמיות של נשיא רוסיה.

## קישורים חיצוניים

* 
* מידע בסיסי על העיר 

קטגוריה:מחוז קלינינגרד: ערים
קטגוריה:ערים גרמניות לשעבר
קטגוריה:יישובים שהוקמו במאה ה-13
חרארדו ורטהיין

**חרארדו ורטהיין** (בארגנטינאית: **Gerardo Werthein**; נולד ב-3 בדצמבר 1955) הוא איש עסקים, פוליטיקאי ודיפלומט יהודי-ארגנטינאי, המכהן כשר החוץ של ארגנטינה. כיהן גם כשגריר ארגנטינה בארצות הברית.

ורטהיין כיהן כנשיא הוועד האולימפי של ארגנטינה  בין השנים 2009 ל-2021. הוא גם חבר בוועד האולימפי הבינלאומי (IOC) ובשירותי השידור האולימפיים מאז 2011, והצטרף לוועד המנהל של ה-IOC כ"חבר בכיר" ב-2020. במהלך כהונתו כנשיא, נבחרה בואנוס איירס כעיר המארחת לאולימפיאדת הקיץ לנוער 2018.

## ביוגרפיה
ורטהיין נולד למשפחה יהודית רוסית. סבא רבא שלו, ליאון ורטהיין, היגר מבסרביה לארגנטינה בשנת 1904 עם אשתו וארבעת ילדיהם, כשנמלט מרדיפת העם היהודי על ידי האימפריה הרוסית. משפחת ורטהיין החלה בפעילות סחר ענפה, ובסופו של דבר יצרה את אחד הקונצרנים הכלכליים החשובים בארגנטינה, קבוצת ורטהיין , שבין היתר הפכה לבעלים של חברת התקשורת טלקום ארגנטינה .

### שגריר בארצות הברית (2023–2024)
לאחר ניצחונו של חאבייר מיליי בבחירות לנשיאות ארגנטינה ב-2023, ליווה ורטהיין את מיליי במסע לניו יורק ונכח בפגישות שערך מיליי עם אישים שונים, כולל ביל קלינטון. לאחר השבעתו של מיליי לנשיאות, הוא מינה את ורטהיין לשגריר ארגנטינה בארצות הברית. מינויו אושר על ידי הסנאט של ארגנטינה ב-18 באפריל 2024.

### שר החוץ (2024-הווה)
ורטהיין מונה לשר החוץ על ידי הנשיא מיילי ב-30 באוקטובר 2024 בעקבות פיטוריה של דיאנה מונדינו.

בפברואר 2025 שר החוץ ורטהיין ביקר בישראל: הוא נפגש עם יושב ראש הכנסת אמיר אוחנה, עם שר החוץ גדעון סער ועם נשיא המדינה יצחק הרצוג. בנוסף ביקר ב, שם הניח תפילין והתפלל.

ב-22 באוקטובר 2025 הודיע ורטהיין על התפטרותו.

## קישורים חיצוניים

* 

## הערות שוליים

קטגוריה:ספורטאים יהודים ארגנטינאים
קטגוריה:פוליטיקאים יהודים ארגנטינאים
קטגוריה:שרי החוץ של ארגנטינה
קטגוריה:עסקני ספורט
קטגוריה:חברי הוועד האולימפי הבין-לאומי
קטגוריה:בוגרי אוניברסיטת בואנוס איירס
קטגוריה:שגרירי ארגנטינה
קטגוריה:שגרירים בארצות הברית
קטגוריה:ארגנטינאים שנולדו ב-1955
מצר רוקאוויי

[ממוזער|מפת ה[מצר ים|מצר (בשמאל המפה למטה) עם מפרץ ג'מייקה ממזרח והאוקיינוס האטלנטי מדרום.]]
**מצר רוקאוויי** (באנגלית: **Rockaway Inlet**) הוא מצר המחבר את מפרץ ג'מייקה, שכולו נמצא בתוך העיר ניו יורק, עם האוקיינוס האטלנטי. הוא מפריד בין חצי האי רוקאווי שבקווינס לבין שדה פלויד בנט (לשעבר האי בארן) בברוקלין.

המצר תחום על ידי ברוקלין מצפון וחצי האי רוקאוויי מדרום. זוהי הכניסה למפרץ ג'מייקה, והמצר מחבר למעשה את מפרץ ג'מייקה עם מפרץ ניו יורק התחתון. רובו של המצר נמצא בגבול אזור הבילוי הלאומי Gateway. הכניסה שלו מסומנת באור על מזח המשתרע דרומה מ-Rockaway Point. תעלת הכניסה משתרעת ממערב למזח ומסומנת במצופים מוארים. לתעלה עומק של כ-4.5 מ' כשבאמצע הערוץ קיים שרטון שהעומק של כ-30 סמ' בלבד. את המצר חוצה גשר מארין פארקוויי גיל הודג'ס ממוריאל.
[ממוזער|מרכז|מבט מגשר [קו A של הרכבת התחתית של ניו יורק|קו A של הרכבת התחתית, אל גשר חוצה המפרץ (ג'מייקה), שמאחוריו ברקע (רצוי להגדיל התמונה), גשר גיל הודג'ס.]]

## ראו גם
* גאוגרפיה של מצרים ומפרצים באזור לונג איילנד רבתי
* מצר רוקאווי המזרחי

## ביאורים

קטגוריה:ניו יורק: גאוגרפיה